Bankszámlaszámok fizetési módok szerint automatikusan

Lehetőség van a fizetési módokhoz megjegyzéseket rögzíteni, majd a megjegyzés sablon segítségével a bizonylat fizetési módjához tartozó megjegyzés szövegének feltüntetésére a bizonylaton.

Így pl. lehetőség van készpénzfizetési számlán elrejteni a bankszámlaszámot, „átutalás” fizetési módnál egy HUF számlát feltüntetni, „Wire transfer”-nél pedig mondjuk egy EUR alapú számlát.

Ehhez a működéshez két beállítást kell megtenni:

1. A Törzsadatok → Pénzügyi → Fizetési módok menüpontban a Megjegyzés szövege mezőbe bevinni a kívánt bankszámlaszámot.

2. A Törzsadatok → Pénzügyi → Megjegyzés sablon menüpontban felvenni egy új megjegyzést a következő adatokkal:

Név: nincs jelentősége, de pl. „Fizetési mód megjegyzése”

Bizonylat típusa: Számla

Altípus: összes

Algoritmus: Fizetési mód megjegyzései (ez a legfontosabb!!)

Automatikus: legyen kipipálva

Kézi alapértelmezett: mindegy, de inkább ne legyen kipipálva

Sablon: maradjon üresen, hiszen a fizetési mód megjegyzéséből jön a szöveg

!!! Záradék template: maradjon üresen

Sorszám: maradhat üresen, ha nem fontos, hogy a megjegyzések milyen sorrendben lesznek

Ezt követően számla készítésekor már automatikusan oda kerül a kiválasztott fizetési mód szerinti megjegyzés, ami a bankszámlaszámot tartalmazhatja.

Kapcsolódó oldalak:

Bankszámlaszámok bizonylat pénzneme szerint automatikusan

Több bankszámlaszám feltüntetése a számlán